పార్టీని సంస్థాగతంగా మార్పులు చేయాలని సీఎం నిర్ణయం తీసుకోవడంతో.. ప్లీనరీలో ఇందుకు సంబంధించిన తీర్మానానికి పార్టీ ఆమోదం తెలిపింది. ఎమ్మెల్యేల నాయకత్వంలోనే నియోజకవర్గ కమిటీలను ఏర్పాటు చేయాలన్న నిర్ణయానికి ముఖ్యమంత్రి వచ్చారు. ఒక్కో నియోజక వర్గ కమిటీలో 20 నుంచి 30 మందికి స్థానం దక్కుతుందన్న ప్రచారం జోరుగా సాగుతోంది. జిల్లా స్థాయిలో గతంలో 12 కమిటీలు ఉన్నా.. ఇప్పుడు జిల్లా కమిటీల స్థానంలో జిల్లా కో ఆర్డినేటర్లు గానీ.. జిల్లా కన్వినర్లను గానీ పార్టీని నియమించే అవకాశం ఉంది. మొత్తం 31 జిల్లాలు రావడంతో జిల్లా కమిటీ స్థానం ఒక్కరిద్దరికి మాత్రమే అప్పగించే అవకాశం కనిపిస్తోంది.